ZMLUVA O NÁJME BYTU

Prenajímateľ: Obec Lipovce
                       zastúpená starostom – Jánom Šatníkom
                       IČO: 00327387
                       bankové spojenie: VUB Prešov, č. ú.: 18527572/0200, 
                       IBAN: SK 03 0200 0000 0000 1852 7572

Nájomca: 	Jakub Šatník                

sa dohodli na uzatvorení tejto nájomnej zmluvy.

Čl. 1

1.1	Prenajímateľ prenecháva nájomcovi do dočasného užívania byt č. 2, s celkovou podlahovou plochou 55,51 m2, na prízemí bytového domu súpisné číslo 124 v Lipovciach na dobu určitú od 01.02.2022 do 31.01.2025.

1.2	Byt je vykurovaný ústredným kúrením a má tri obytné miestnosti, kuchyňu, predsieň, komoru, kúpeľňu so splachovacím záchodom v byte.

1.3	Popri práve užívať byt a jeho príslušenstvo má nájomca a osoby, ktoré s ním žijú v spoločnej domácnosti, právo užívať spoločné priestory a zariadenia domu a právo požívať plnenia, ktorých poskytovanie je spojené s užívaním bytu.

Čl. 2

2.1	Podľa Čl. 1 odst 1.1 vzniká nájomcovi povinnosť platiť prenajímateľovi nájomné za byt a úhradu za plnenia poskytované s užívaním bytu.

2.2	Výška nájomného, určená podľa zákona č. 4/2004 Z. z. o regulácii cien nájmu bytu a za služby spojené s užívaním bytu v znení neskorších predpisov je 69,04 €, slovom šesťdesiatdeväť eur, štyri centy.

2.3	Za plnenia poskytované s užívaním bytu nájomca platí mesačne nájom v celkovej výške 3,60 €, slovom tri eurá, šesťdesiat centov.
     V tejto cene sú zahrnuté mesačné platby za:
     a/ spotrebu elektrickej energie spoločné priestory – 3  € mesačne
     b/ dodávku pitnej vody 30 centov na osobu – 0,60  € mesačne (dve osoby)

2.4	Nájomné sa platí mesačne vopred, najneskôr do 15. dňa každého bežného mesiaca.

2.5	Ak nájomca nezaplatí nájomné do piatich dní po ich splatnosti, t. j. do 20. dňa každého mesiaca, je povinný zaplatiť prenajímateľovi poplatok z omeškania 1 % za každý deň omeškania z včas nezaplateného nájomného.
2.6	Nájomca znáša všetky náklady spojené so spotrebou plynu na vykurovanie bytovky,
pričom platí:
a/ mesačné zálohy splatné spolu s nájomným za spotrebu plynu na vykurovanie sa určí na základe faktúr vedených príslušným správcom bytového domu pre príslušný kalendárny rok,
b/ vykurovanie nedoplatku, resp. preplatku na základe ročného vyúčtovania to v ¼ z celkových nákladov,
c/ nájomca nemôže svojvoľné bez súhlasu prenajímateľa zmeniť dodávateľa dodávky a distribúcie elektriky a plynu.
Výšku a vyfakturovanie za ročné obdobia oznámi a kópiu doručí prenajímateľ, po obdržaní týchto dokladov.                
Penále za oneskorené platby zavinené nájomcom, resp. náklady na obnovenie prerušenej dodávky plynu (vypnutie z dôvodu neplatenia), ktoré vyúčtuje príslušný dodávateľ plynu budú znášať nájomcovia spoločne ako poskytnuté služby podľa čl. 2 odst. 2.3.
2.7	Spotreba plynu a elektrickej energie v bytu (na varenie) si hradí každý nájomca sám
           podľa  odpočtu svojho plynomera a elektromera.

Čl .3

3.1	Ak sa zmenia skutočnosti rozhodujúce pre určenie nájomného, prenajímateľ má právo zmeniť výšku nájomného, ak je preto dôvod vyplývajúci zo zmeny danej osobitným predpisom alebo z rozhodnutí cenových orgánov, ako aj z iných vážnych dôvodov, najmä ak sa zmení rozsah a kvalita poskytovaných plnení.

3.2	Výšku nájomného prenajímateľ zmení v prípadoch uvedených v odseku 3.1 až od prvého dňa mesiaca nasledujúceho po skutočnosti, ktorá zakladá právo prenajímateľa na vykonanie zmeny.

3.3	Nájomca je povinný do jedného mesiaca prenajímateľovi oznámiť skutočnosti     rozhodujúce pre určenie nájomného. Týmito skutočnosťami sú najmä zmena počtu    osôb, ktoré žijú s nájomcom v spoločnej domácnosti, zmena zdravotného stavu nájomcu alebo členov jeho domácnosti (nevidomosť, imobilita, posudok o nutnosti oddeleného bývania), trvalé zhoršenie kvality bytu.

Čl .4

4.1	Nájomca má právo na primeranú zľavu z nájomného ak prenajímateľ napriek predchádzajúcemu upozorneniu neodstráni v byte alebo dome závadu ktorá podstatne alebo dlhší čas zhoršuje ich užívanie. Rovnako má právo na primeranú zľavu, ak sa neposkytovali plnenia spojené s užívaním bytu  alebo ak sa poskytovali vadne a ak sa v dôsledku toho užívanie bytu zhoršilo podstatným spôsobom.

4.2	Predchádzajúce upozornenie musí byť písomné a doručené prenajímateľovi.

4.3	Právo na primeranú zľavu zanikne, ak sa neuplatnilo u prenajímateľa bezodkladne.

Čl .5

5.1	Nájomca je povinný užívať byt, spoločné priestory a zariadenia domu riadne a riadne požívať plnenia, ktorých poskytovanie je spojené s užívaním bytu. Nájomca a osoby, ktoré s ním žijú v spoločnej domácnosti, sú povinní užívať byt a jeho príslušenstvo na bytové účely, so zariadením a vybavením bytu a domu sú povinní zaobchádzať tak, aby nedošlo k ich poškodeniu, znehodnoteniu alebo neprimeranému opotrebovaniu. To platí, aj pokiaľ ide o spoločné priestory domu.

5.2	Nájomca je povinný pri výkone svojich práv dbať, aby sa v dome vytvorilo prostredie zabezpečujúce ostatným nájomcom výkon ich práv.

5.3	Nájomca nesmie vykonávať stavebné úpravy ani iné podstatné zmeny v byte bez súhlasu prenajímateľa, a to ani na svoj náklad. Ak tak urobí, prenajímateľ má právo požadovať od nájomcu, aby byt na vlastný náklad uviedol do pôvodného stavu. Právo prenajímateľa vypovedať nájom tým nie je dotknuté.

5.4	Prenajímateľ je oprávnený vykonávať stavebné úpravy a iné podstatné zmeny v byte len so súhlasom nájomcu. Nájomca môže súhlas odoprieť len z vážnych dôvodov.  Nájomca je povinný umožniť vykonanie tých stavebných úprav a iných podstatných zmien v byte,  ktoré prenajímateľ bude povinný vykonať na príkaz príslušného orgánu    štátnej správy. Ak ich vykonanie neumožní, zodpovedá za škodu, ktorá nesplnením tejto povinnosti vznikne.

5.5	Nájomca sa môže dohodnúť s iným nájomcom alebo nájomcami o výmene bytu len s písomným súhlasom prenajímateľa.

5.6	Nájomca môže byt alebo jeho časť prenechať inému do podnájmu len s písomným  súhlasom prenajímateľa.

5.7	Nájomca hradí drobné úpravy v byte súvisiace s jeho užívaním a náklady spojené s bežnou údržbou v rozsahu uvedenom vo vyhláške č. 45/1964 Zb. ostatné opravy a náklady spojené s údržbou bytu hradí prenajímateľ, ak v nájomnej zmluve alebo v právnom predpise nie je uvedené inak alebo ak sa nájomca a prenajímateľ pred vykonaním opráv a udržiavacích prác písomne nedohodnú inak.

5.8	Prenajímateľ uhradí tie drobné opravy a náklady spojené s bežnou údržbou, ktorých potreba vznikla  pred odovzdaním bytu nájomcovi a ktoré sú uvedené inak alebo ak sa     nájomca a prenajímateľ pred vykonaním opráv a udržiavacích prác písomne nedohodnú inak.

5.9	Ak vznikne potreba vykonať drobné opravy a obvyklé udržiavacie práce, je nájomca povinný postarať sa o ich včasné vykonanie. Ak tak neurobí, prenajímateľ má právo po predchádzajúcom upozornení nájomcu opravy a práce vykonať na svoje náklady sám a od nájomcu požadovať ich náhradu.

5.10	Nájomca je povinný odstrániť na svoj náklad závady a poškodenia, ktoré v byte alebo v dome spôsobí sám alebo osoby, ktoré s ním bývajú. Ak tak neurobí, prenajímateľ má právo po predchádzajúcom upozornení nájomcu závady a poškodenia odstrániť a od nájomcu požadovať náhradu.
5.11	Nájomca je povinný znášať obmedzenia v užívaní bytu v rozsahu nevyhnutne potrebnom na vykonanie opráv a udržiavacích prác, ktoré vykonáva alebo ktorých vykonanie zabezpečí prenajímateľ.

5.12	Nájomca sa zaväzuje, že na požiadanie prenajímateľa – Obce Lipovce, zastúpenej starostom, umožní pracovníkom prenajímateľa prístup do bytu za účelom zistenia stavu bytu a potreby vykonania opráv a udržiavacích prác, ako aj kontroly, či nájomca byt riadne užíva.

Čl. 6

6.1  Táto nájomná zmluva zaniká:
•	uplynutím doby, na ktorú bola dojednaná,
•	písomnou výpoveďou,               
•	dohodou strán.

6.2	Prenajímateľ môže vypovedať nájom bytu len s privolením súdu a z dôvodov taxatívne vypočítaných v § 711 ods. 1 Občianskeho zákonníka.

6.3	Nájomca je povinný dňom skončenia nájmu odovzdať prenajímateľovi byt v stave, v akom ho prevzal, s prihliadnutím na obvyklé opotrebenie. V opačnom prípade je povinný uhradiť prenajímateľovi náklady na tie opravy a práce, ktorými sa byt uvedie do stavu, v akom ho nájomca prevzal.

6.4	Prenajímateľ po skončení nájmu neuhradí nájomcovi náklady na stavebné úpravy a iné podstatné zmeny, ktoré nájomca vykonal v byte bez súhlasu prenajímateľa.

6.5	Nájomca pred uplynutím tejto zmluvy môže požiadať obec Lipovce – prenajímateľa o uzavretie novej zmluvy o nájme bytu na ďalšie obdobie.

Čl. 7

7.1       Táto zmluva sa vyhotovuje v 2 rovnopisoch.

7.2	Práva a povinnosti zmluvných strán v zmluve bližšie neupravené sa riadia príslušnými ustanoveniami Občianskeho zákonníka.

7.3	Zmluva nadobúda platnosť a účinnosť podpisom oboma zmluvnými stranami.

7.4	Zmluva sa uzatvára na dobu určitú.

7.5 	Zmluvné strany vyhlasujú, že zmluvu uzavreli slobodne, vážne a bez omylu, nebola uzavretá v tiesni za nápadne nevýhodných podmienok, zmluvu si prečítali, jej obsahu porozumeli a na znak súhlasu zmluvu podpisujú.

V Lipovciach 24.01,2022    

......................................................                                   ......................................................
prenajímateľ                                                                     nájomca